Valjala Põhikool
Valjala Põhikool on põhikool Saaremaal Saaremaa vallas Valjala alevikus aadressil Kooli tee 3. Kool avati Lööne kooli järeltulijana 11. novembril 1973 ja kandis nime Valjala 8-klassiline Kool. Alates 1988. aasta septembrist muudeti kool Valjala 9-klassiliseks Kooliks ja alates 1992. aastast kannab kool nime Valjala Põhikool. Alates 2001. aastast on kooli direktor Aive Mõistlik.